Φοιτητική Ομάδα Εθελοντικής Αιμοδοσίας

Η αιμοδοσία είναι μία πράξη βοήθειας προς τον συνάνθρωπο για την κάλυψη είτε έκτακτων είτε προγραμματισμένων αναγκών και επιτυγχάνεται δίνοντας, μόνο, λίγο από τον χρόνο σου! Διαρκεί 10 μόλις λεπτά και ο όγκος αίματος που δωρίζεται αναπληρώνεται πολύ σύντομα μετά την ολοκλήρωση της διαδικασίας. Η μία μονάδα αίματος μπορεί να βοηθήσει έως και 3 διαφορετικούς ανθρώπους πράγμα που δείχνει τον σημαντικό αντίκτυπο της αιμοδοσίας.

Αυτή την εβδομάδα η Φοιτητική Ομάδα Εθελοντικής Αιμοδοσίας ,σε συνεργασία με τα δύο νοσοκομεία της πόλης, διοργανώνει δύο εθελοντικές αιμοδοσίες:

Παρασκευή 2/11 11:00 – 14:00 , με το ΓΝΙ «Γ. Χατζηκώστα» στο Συνεδριακό Κέντρο Κάρολος Παπούλιας, απέναντι από βιβλιοθήκη σε συνεργασία με την «Μονάδα Προσβασιμότητας και Κοινωνικής Στήριξης Φοιτητών».

Σάββατο 3/11 10:00 – 14:00 , με το Πανεπιστημιακό ΓΝΙ, στην αίθουσα «Δημήτρης Χατζής» στα Παλαιά Σφαγεία.

Σας παρακαλούμε να προωθήσετε τη δράση μας αυτή, καθώς οι ανάγκες των νοσοκομείων της πόλης μας είναι ιδιαίτερα αυξημένες αυτή την περίοδο. Καλούμε όλους τους συμπολίτες μας να δώσουν το «παρών» και να προσφέρουν λίγο από το χρόνο τους.

Για οποιαδήποτε διευκρίνιση ή περαιτέρω πληροφορίες για την ομάδα μας μπορείτε να επικοινωνήσετε μαζί μας:

e-mail: foeanews@gmail.com

[Facebook: Φοιτητική Ομάδα Εθελοντικής Αιμοδοσίας Πανεπιστημίου Ιωαννίνων](https://el-gr.facebook.com/)

Instagram: f.o.e.a\_uoi

Σας ευχαριστούμε εκ των προτέρων, για την πολύτιμη βοήθεια σας.

 Με εκτίμηση,

   Τα παιδιά της Φ.Ο.Ε.Α.

--